b'\n_START_ARTICLE_\nEu nu strivesc corola de minuni a lumii\n_START_SECTION_\nTema poeziei\n_START_PARAGRAPH_\nTema poeziei o reprezint\xc4\x83 atitudinea poetica in fata marilor taine ale universului, cunoasterea lumii in planul creatiei poetice fiind posibila numai prin iubire.\n_START_SECTION_\nSecven\xc8\x9be\n_START_PARAGRAPH_\nPoezia este format\xc4\x83 din 3 secven\xc8\x9be poetice care se bazeaz\xc4\x83 pe o rela\xc8\x9bie antitetic\xc4\x83._NEWLINE_Prima secven\xc8\x9b\xc4\x83 prezint\xc4\x83 perspectiva subiectiv\xc4\x83 a eului liric asupra lumii (cunoa\xc8\x99terea luciferic\xc4\x83), cea de a doua secven\xc8\x9b\xc4\x83 reprezint\xc4\x83 perspectiva obiectiv\xc4\x83 impersonal\xc4\x83 a celorlal\xc8\x9bi (reliefat\xc4\x83 prin ipostaza luminii lunii), iar cea de a treia secven\xc8\x9b\xc4\x83 (antiteza cunoa\xc8\x99terii luciferice cu cea paradisiac\xc4\x83 \xc8\x99i \xc3\xaen final acceptarea elementelor Corolei din prima secven\xc8\x9b\xc4\x83 - simetrie), concluzia. Titlul reprezint\xc4\x83 cunoa\xc8\x99terea luciferic\xc4\x83._NEWLINE_Pronumele "eu" reprezint\xc4\x83 atitudinea poetului filozof de a proteja misterele lumii. "Nu strivesc" exprim\xc4\x83 refuzul cunoa\xc8\x99terii ra\xc8\x9bionale \xc8\x99i alegerea cunoa\xc8\x99terii poetice. "Corola de minuni" reprezint\xc4\x83 o imagine a perfec\xc8\x9biunii, a absolutului \xc3\xaen care florile (frumusetea), buzele (iubirea), ochii (cunoasterea), mormintele (moartea), reprezint\xc4\x83 petalele corolei, adic\xc4\x83 misterele universului. \xc3\x8enceputul poeziei reprezint\xc4\x83 o reluare a titlului, sensul sau fiind \xc3\xaentregit de versurile finale._NEWLINE_\xc3\x8en poezie este prezent lirismul subiectiv eviden\xc8\x9biat de folosirea formelor pronominale \xc8\x99i verbale de persoana \xc3\xaent\xc3\xa2i ("nu strivesc", "nu ucid", "sporesc", "\xc3\xaembog\xc4\x83\xc8\x9besc", "iubesc")fiind o poezie de tip confesiune.\n_START_SECTION_\nPlanuri\n_START_PARAGRAPH_\nExist\xc4\x83 dou\xc4\x83 planuri poetice. Primul plan este cel \xc3\xaen care eul liric pledeaz\xc4\x83 pentru men\xc8\x9binerea misterului prin alegerea unei atitudini contemplative \xc3\xaen raport cu diferite \xc3\xaentrup\xc4\x83ri (flori-sugereaz\xc4\x83 firavitatea, ochii-cunoa\xc8\x99terea, buzele-afectivitatea, mormintele-moartea)._NEWLINE_Al doilea plan este planul celorlal\xc8\x9bi care \xc3\xaencearc\xc4\x83 s\xc4\x83 cunoasc\xc4\x83 ra\xc8\x9bional lumea \xc8\x99i prin acest lucru \xc3\xaei spulber\xc4\x83 misterul. Exista rela\xc8\x9bii de opozi\xc8\x9bie (lumina mea-lumina altora), rela\xc8\x9bii de simetrie (eu nu strivesc-eu sporesc). "Lumina altora" semnific\xc4\x83 cunoa\xc8\x99terea paradisiac\xc4\x83, iar "Lumina mea" cunoa\xc8\x99terea luciferic\xc4\x83._NEWLINE_"Largi fiori de sf\xc3\xa2nt mister" exprim\xc4\x83 emo\xc8\x9bia poetic\xc4\x83, extazul \xc3\xaen fa\xc8\x9ba misterelor universului. Cuv\xc3\xa2ntul cheie al poeziei este mister cu sinonimele sale (tain\xc4\x83, nep\xc4\x83truns ascuns, \xc3\xaentunecata zare, ne\xc3\xaen\xc8\x9beles)._NEWLINE_Versul este liber, metrica este variabil\xc4\x83, iar ritmul este interior, determinat de g\xc3\xa2ndirea metaforic\xc4\x83._NEWLINE_\xc3\x8en poezie este folosit ingambamentul, procedeu prin care ideea dintr-un vers se continu\xc4\x83 \xc3\xaen urm\xc4\x83torul.'